האקלים של העיר ונקובר, המצוייה בפרוביצניה קולומביה הבריטית אשר בקנדה, הוא אקלים ימי מתון (סיווג האקלים Köppen *Cfb)* הגובל באקלים ים תיכוני חם-קיצי (*Csb*). חודשי הקיץ בדרך כלל יבשים, וגורמים לא אחת לתנאי בצורת מתונים, בדרך כלל ביולי ובאוגוסט. לעומת זאת, שאר השנה גשומה, במיוחד בין אוקטובר למרץ.

כמו שאר אזורי החוף של קולומביה הבריטית (British Columbia Coast, אנ'), העיר ממותנת על ידי הזרם הצפוני של האוקיינוס השקט (North Pacific Current, אנ'), שמקורו בזרם קורושיו המתון יותר, והיא גם מוגנת במידה מסוימת על ידי הרי האי ונקובר (Vancouver Island Ranges, אנ'), ממערב.

תנאים כלליים
------------

האקלים של ונקובר מתייחס לכל אזור ונקובר רבתי (Greater Vancouver region, אנ') ולא רק לעיר ונקובר עצמה. בעוד שמיקום החוף של ונקובר משמש כממתן לטמפרטורות שלה, רוח הים והשטח ההררי הופכות את ונקובר רבתי לאזור של מיקרו אקלים (Microclimate, אנ'), כאשר שינויים מקומיים במזג האוויר מוגזמים לעיתים יותר מאלה שנחווים באזורי חוף אחרים.

חיזוי משקעים באזור ונקובר רבתי הוא מורכב במיוחד. כלל אצבע הוא שבכל עלייה בגובה העומדת על 100 מטרים, יש תוספת של 100 מילימטרים משקעים, כך שמקומות כמו מחוז צפון ונקובר בהרי החוף הצפוני (North Shore Mountains, אנ') מקבלים יותר גשם. שלג הוא בעייתי לתחחזיות מטאורולוגיות בגלל טמפרטורות שנותרו קרוב לנקודת הקיפאון במהלך אירועי שלג.

### טמפרטורות

הטמפרטורה השנתית הממוצעת בוונקובר היא 11 מעלות צלזיוס (מ"צ) במרכז העיר,ו 10.4 מ"צ בשדה התעופה YVR אשר בעיר ריצ'מונד (Richmond, British Columbia, אנ'). זהו אחד האזורים החמים בקנדה. ונקובר רבתי נמצאת באזור עמידות של USDA 8, בדומה לערי חוף אחרות או ערים הסמוכות לחוף דוגמת סיאטל, פורטלנד, אמסטרדם ולונדון, כמו גם מקומות כמו אטלנטה, ג'ורג'יה וריילי, צפון קרוליינה, הרחק עד הדרום (אם כי במקומות אלה יש ימים בעלי טמפרטורות גבוהות הרבה יותר בגלל הקיץ החם בהרבה). האקלים המתון למחצה מאפשר קיום צמחים כגון דקל טחנת הרוח (Windmill Palm, אנ'). עונת הגידול (Growing season, אנ') של ונקובר נפרסת בממוצע על פני 221 ימים, החל מה- 29 במרץ, וכלה ב־5 בנובמבר. תקופה זאת ארוכה ב־72 ימים מזו של טורונטו, וארוכה יותר מכל מרכז עירוני מרכזי אחר בקנדה.

למרות חורפים מתונים למחצה בדרך כלל עקב זרימת האוויר היבשתית מעל זרם צפון האוקיינוס השקט, העיר מקבלת זרמים ארקטיים קרים מדי פעם (שקע אוויר יבשתי קר הזורם דרך עמק פרייזר, Fraser Valley, אנ') בחורף יכולים לפעמים להימשך שבוע ואף יותר. זרימות ארקטיות אלו מתרחשות בממוצע פעם אחת עד שלוש פעמים בחורף. החודש הקר ביותר שנרשם בשדה התעופה הבינלאומי בוונקובר היה ינואר של שנת 1950, כאשר זרם אוויר ארקטי עבר מגיא פרייזר ( Fraser Valley, אנ') ונשאר נעול מעל העיר, עם שפל ממוצע של 9.7− מ"צ, וטמפ' שיא ממוצעת של 2.9− מ"צ בלבד, מה שהפך את ממוצע הטמפ' היומי לבעל שיעור של 6.3− מ"צ, משמע נמוך ב־10 מ"צ מהרגיל. הטמפרטורה הקרה ביותר שנרשמה אי פעם בעיר הייתה 18.3− מ"צ, אשר התרחשה ב־29 בדצמבר 1968. הטמפרטורה הקרה ביותר במטרו ונקובר, לעומת זאת, צנחה עד 23.3− מ"צ, ותועדה ב־23 בינואר 1969. 

כאשר שלג הוא תופעה נדירה נוכח מהלכו המתון בדרך כלל של החורף, פרחים רבים נותרים בפריחה והם נפוצים בגנים ובמשרדים חיצוניים לאורך כל החורף. בוא האביב מובחן לעיתים קרובות לראשונה בפברואר עם טמפרטורות מעט מתונות יותר וחזרתם של צמחים רב שנתיים פורחים. זה לא נדיר שעצי דובדבן יתחילו לפרוח בהמשך החודש, כפי שנראה באופן בולט במהלך אולימפיאדת החורף של שנת 2010.

אזור ונקובר רבתי נתון גם לשינויים משמעותיים בטמפרטורות הקיץ, שיכולות להיות שונות בשיעור של בין חמש לעשר מ"צ בין אזורים פנימיים של עמק פרייזר לבין אזורי החוף הממוזגים באוקיינוס, כאשר יש בריזה על החוף. לעומת זאת, טמפרטורות החורף נוטות להיות קרירות יותר בפנים הארץ בכמה מעלות.

### אור

קו הרוחב הגבוה יחסית של 49° 15′ 0″ N (בדומה לפריס, צרפת, ב 48 ° 85 ′ 66 ″) פירושו שקיעות כבר בשעה 16:15 וזריחות עד השעה 8:10 בבוקר, מנובמבר עד פברואר, בתחנת מדידת השמש בשדה התעופה בריצ'מונד, בממוצע יותר מ -70% משעות היום הקצרות כבר מעוננות לחלוטין. אחוז העננות גבוה יותר בוונקובר ובמיוחד בחוף הצפוני מכיוון שרוחות עלייה במעלה צלע ההרים מובילות להתפתחות עננים.

לעומת זאת, הקיץ מאופיין בתבנית מזג אוויר כמעט הפוכה, עם לחץ גבוה ואור שמש עקבי. יולי ואוגוסט הם החודשים השמשיים ביותר. סמוך לשעון הקיץ, יש פחות משמונה שעות בין השקיעה לזריחה, עם דמדומים שנמשכים אחרי השעה 22:00.

סטטיסטיקה
---------

| * נתוני אקלים עבור נמל התעופה הבינלאומי של ונקובר (בריצ'מונד), 1981–2010 נורמלי, קיצוניים מ 1898 עד היום
 |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| שיא humidex (אנ') גבוה | 17.2 | 18 | 20.3 | 23.9 | 33.7 | 33.9 | 38.3 | 35.9 | 33 | 27.2 | 21.1 | 16.1 | 38.3 |
| טמפרטורת שיא גבוהה ב °C | 15.3 | 18.4 | 20 | 26.1 | 30.4 | 30.6 | 34.4 | 33.3 | 30 | 25 | 23.3 | 15 | 34.4 |
| ממוצע טמפרטורות גבוה ב °C | 6.9 | 8.2 | 10.3 | 13.2 | 16.7 | 19.6 | 22.2 | 22.2 | 18.9 | 13.5 | 9.2 | 6.3 | 13.9 |
| ממוצע יומי ב °C | 4.1 | 4.9 | 6.9 | 9.4 | 12.8 | 15.7 | 18 | 18 | 14.9 | 10.3 | 6.3 | 3.6 | 10.4 |
| ממוצע טמפרטורות נמוך ב °C | 1.4 | 1.6 | 3.4 | 5.6 | 8.8 | 11.7 | 13.7 | 13.8 | 10.8 | 7 | 3.5 | 0.8 | 6.8 |
| טמפרטורת שיא נמוכה ב °C | 17.8− | 16.1− | 9.4− | 3.3− | 0.6 | 3.9 | 6.1 | 3.9 | 1.1− | 6.1− | 14.3− | 17.8− | 17.8− |
| שיא wind chill (אנ') נמוך | 22.6− | 21.2− | 14.5− | 5.4− | 0 | 0 | 0 | 0 | 0 | 11.4− | 21.3− | 27.8− | 27.8− |
| ממוצע משקעים במ"מ | 168.4 | 104.6 | 113.9 | 88.5 | 65 | 53.8 | 35.6 | 36.7 | 50.9 | 120.8 | 188.9 | 161.9 | 1,189 |
| ממוצע גשמים במ"מ | 157.5 | 98.9 | 111.8 | 88.1 | 65 | 53.8 | 35.6 | 36.7 | 50.9 | 120.7 | 185.8 | 148.3 | 1,153.1 |
| ממוצע שלגים בס"מ | 11.1 | 6.3 | 2.3 | 0.3 | 0 | 0 | 0 | 0 | 0 | 0.1 | 3.2 | 14.8 | 38.1 |
| ממוצע ימי משקעים (מעל 0.2 מ"מ) | 19.5 | 15.4 | 17.7 | 14.8 | 13.2 | 11.5 | 6.3 | 6.7 | 8.3 | 15.4 | 20.4 | 19.7 | 168.9 |
| ממוצע ימי גשם (יותר מ 0.2 מ"מ) | 18.4 | 14.7 | 17.5 | 14.8 | 13.2 | 11.5 | 6.3 | 6.8 | 8.3 | 15.4 | 19.9 | 18.4 | 165.2 |
| ממוצע ימי שלג (יותר מ 0.2 ס"מ) | 2.6 | 1.4 | 0.9 | 0.2 | 0 | 0 | 0 | 0 | 0 | 0.03 | 0.8 | 2.8 | 8.73 |
| לחות ממוצעת יחסית | 81.2 | 74.5 | 70.1 | 65.4 | 63.5 | 62.2 | 61.4 | 61.8 | 67.2 | 75.6 | 79.5 | 80.9 | 70.3 |
| ממוצע שעות שמש חודשיות | 60.2 | 91.0 | 134.8 | 185.0 | 222.5 | 226.9 | 289.8 | 277.1 | 212.8 | 120.7 | 60.4 | 56.5 | 1,937.5 |
| אחוז אור שמש אפשרי | 22.3 | 31.8 | 36.6 | 45 | 46.9 | 46.8 | 59.3 | 62.1 | 56.1 | 36 | 21.9 | 22 | 40.6 |
| מדד קרינה אולטרה סגולה ממוצע | 1 | 1 | 3 | 4 | 6 | 6 | 7 | 6 | 4 | 2 | 1 | 1 | 4 |
| מקורות:Environment Canada (אנ'), ו Weather Atlas |

| נתוני אקלים למפרץ בורארד (Burrard Inlet, אנ', 1971–2000) |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורת שיא גבוהה ב °C | 15.6 | 16.4 | 19.1 | 23.9 | 32.7 | 30 | 31.7 | 31.7 | 28.5 | 24.2 | 17 | 15 | 32.7 |
| ממוצע טמפרטורות גבוהות ב °C | 6.8 | 8.4 | 10.6 | 13.5 | 16.8 | 19.6 | 22 | 22.3 | 19 | 13.9 | 9.3 | 6.8 | 14.1 |
| ממוצע טמפרטורת יומי ב °C | 4.8 | 5.9 | 7.6 | 10 | 13.2 | 15.9 | 18.1 | 18.3 | 15.4 | 11.1 | 7.1 | 4.8 | 11 |
| ממוצע טמפרטורות נמוך ב °C | 2.7 | 3.4 | 4.6 | 6.5 | 9.5 | 12.2 | 14.1 | 14.4 | 11.6 | 8.2 | 4.8 | 2.8 | 7.9 |
| טמפרטורת שיא נמוכה ב °C | 13.3− | 6.7− | 5− | 1.1− | 1.1 | 2.8 | 2.8 | 5 | 1.7 | 3.2− | 9.9− | 15.6− | 15.6− |
| ממצוע משקעים במ"מ | 178.8 | 183.8 | 155.8 | 117.9 | 86.7 | 69.9 | 53.4 | 50.8 | 73.3 | 147.8 | 239.2 | 231.3 | 1,588.6 |
| ממוצע גשמים במ"מ | 143.6 | 173.5 | 153.1 | 117 | 86.7 | 69.9 | 49.1 | 48.3 | 71 | 131.9 | 219.5 | 211.5 | 1,474.9 |
| ממוצע שלגים בס"מ | 15.3 | 10.2 | 2.7 | 0.9 | 0 | 0 | 0 | 0 | 0 | 0 | 2.7 | 11.8 | 43.6 |
| ממוצע ימי משקעים (מעל 0.2 מ"מ) | 18.3 | 16.4 | 16.6 | 14.9 | 12.9 | 11.6 | 7.6 | 7.7 | 9.4 | 14.9 | 19.8 | 19.1 | 169.1 |
| ממוצע ימי גשם (יותר מ 0.2 מ"מ) | 14.8 | 16.3 | 15.9 | 14.2 | 13.2 | 10.7 | 7.6 | 7.7 | 9.8 | 12.0 | 16.8 | 16.2 | 154.5 |
| ממוצע ימי שלג (יותר מ 0.2 ס"מ) | 2.8 | 1.9 | 0.89 | 0.24 | 0 | 0 | 0 | 0 | 0 | 0.05 | 0.88 | 2.9 | 9.6 |
| ממוצע שעות שמש חודשיות | 51.1 | 79.6 | 124.7 | 161.3 | 222.8 | 223.5 | 276.8 | 256.6 | 178.3 | 127.3 | 66.9 | 49.6 | 1,818.4 |
| מקור 1: Environment Canada |
| מקור 2: Environment Canada (sun, 1961–1990) |

| נתוני אקלים עבור Oakridge (אנ'), ונקובר (1981–2010) |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| ממצוע משקעים במ"מ | 222.7 | 111.4 | 125.0 | 101.7 | 75.3 | 67.8 | 42.6 | 48.4 | 59.1 | 156.8 | 238.5 | 207.3 | 1,456.6 |
| ממוצע גשמים במ"מ | 207.0 | 106.8 | 122.5 | 101.7 | 75.1 | 67.8 | 42.6 | 48.4 | 59.1 | 156.7 | 233.5 | 190.9 | 1,412 |
| ממוצע שלגים בס"מ | 15.7 | 4.5 | 2.6 | 0 | 0.2 | 0 | 0 | 0 | 0 | 0.1 | 5 | 16.4 | 44.6 |
| ממוצע ימי משקעים (מעל 0.2 מ"מ) | 19.9 | 14.5 | 17.3 | 15.8 | 12.7 | 10.9 | 7.0 | 7.1 | 7.6 | 15.6 | 19.6 | 20.2 | 168.2 |
| ממוצע ימי גשם (יותר מ 0.2 מ"מ) | 18.4 | 13.9 | 16.9 | 15.8 | 12.7 | 10.9 | 7.0 | 7.1 | 7.6 | 15.6 | 19.1 | 18.8 | 163.7 |
| ממוצע ימי שלג (יותר מ 0.2 ס"מ) | 3.1 | 0.9 | 0.6 | 0.0 | 0.07 | 0.0 | 0.0 | 0.0 | 0.0 | 0.06 | 0.8 | 3.1 | 8.6 |
| מקור: Environment Canada |

הנוף הנשקף מגשר בורארד (Burrard Bridge, אנ') לפתחו של נחל False (False Creek, אנ') ביום קיץ יבש

משקעים
------

### גשם

ונקובר ביום גשום
יום מושלג בגסטאון (Gastown, (אנ')) בינואר 2004
ונקובר היא העיר השלישית בקנדה בכמות הגשמים השנתית, עם למעלה מ -161 ימי גשם בשנה. כפי שנמדד בשדה התעופה של ונקובר בריצ'מונד, העיר מקבלת 1,189 מ"מ של גשם בשנה. בצפון ונקובר, הנמצאת בערך במרחק של 20 קילומרטים מנמל התעופה בוונקובר, כמות הגשם גבוהה יותר, כאשר בבסיס הר גראוס נמדדו 2,477 מ"מ גשם בשנה.

סופות רעמים נדירות בעיר, החווה 6.1 ימי סופת רעמים בממוצע בשנה. מזג האוויר באביב ובסתיו בדרך כלל גשום וקריר.

עונת כריתת הדשא (grass-cutting season) מתחילה לעיתים קרובות בחודש מרץ ונמשכת עד אוקטובר. הקיץ יכול להיות יבש למדי, וככזה, אין בו צורך לקצור דשא שלא הושקה במשך חודש ואף יותר. בחלק מהקיצים אפשר ולא יתועדו גשמים במשך חמישה שבועות ואף יותר, בעוד שבאחרים עשויים להיות כמה ימי גשם ברציפות. בנוסף, ונקובר היא אחת הערים היבשות ביותר בקנדה בעונת הקיץ, אך בשאר ימות השנה הלחץ הגבוה שננעל במהלך הקיץ זז החוצה ומוחלף במערכות לחץ הנמוכות הרגילות (מזג אוויר גשום) על ידי נפילה עד אמצע האביב.

מבחינה היסטורית יולי הוא החודש היבש ביותר בוונקובר, ולמעשה, שדה התעופה הבינלאומי בוונקובר לא רשם כלל גשמים במהלך כל חודש יולי של שנת 2013;  הפעם הראשונה אי פעם בהיסטוריה שתועדה. פרט לכך, נרשמו חודשי יולי רבים אחרים בשנים נוספות בהן נמדדו פחות ממילימטר גשם בודד בעיר.

### שלג

שלג יורד באזורים הגבוהים יותר בוונקובר רבתי, כמו הר ברנבי (Burnaby Mountain, אנ'), קוקוויטלם (Coquitlam, אנ'), צפון ומערב ונקובר, בכל חורף. זה נפוץ גם במקומות קרובים או בגובה פני הים, אולם בכמויות נמוכות יותר. ישנה תפיסה מוטעית כללית בקרב מבקרים ותושבים באזורים אחרים בקנדה, לפיה ונקובר כלל לא זוכה לשלג, אך למעשה מעולם לא הייתה שנה בה לא נצפה שלג הניתן למעקב בשדה התעופה הבינלאומי של ונקובר. שנת 2015 סימנה שנה שלמה ללא שלג מדיד; רק זכר נמדד ב־17 בדצמבר 2015. ב Environment Canada דורגה ונקובר במקום השלישי בקטגוריית "השלג הנמוך ביותר" בקרב 100 ערים קנדיות גדולות כשהממוצע השנתי של ימים עם שלג של מעל 0.2 ס"מ הוא רק 8.7 ימים בשנה. עם זאת, אקלים החוף של ונקובר איפשר לה להיות מדורגת במקום ה -59 בקטגוריית "ימי השלג הענקיים ביותר (25 ס"מ ומעלה)", ומציבה אותו מעל ערים כמו קלגרי וטורונטו, שכן העיר מחזיקה בממוצע של 0.13 ימים בשנה בהם יש הצטברות שלג של מעל 25 ס"מ (בתוך יום קלנדרי).(הקישור אינו פעיל, January 2017)

שלג בוונקובר נוטה להיות רטוב למדי, אשר בשילוב עם טמפרטורות חורף אופייניות שעולות מעל ויורדות מתחת לאפס מ"צ במהלך היום, יכולות לגרום לתנאי דרך קפואים.

שנים או חודשים עם שלג העולה על 100 סנטימטרים אינם יוצאי דופן לחלוטין. שלג העולה על גובה זה התרחש פעמיים במהלך שנות התשעים, ובינואר 1971 בלבד היו יותר מ 120 ס"מ שלג.  השנה המושלגת ביותר שנרשמה בשדה התעופה הבינלאומי בוונקובר הייתה 1971, שקיבלה סך הכל 242.6 ס"מ שלג, ועומק השלג הגדול ביותר שדווח היה 61 ס"מ שלג בתאריך 15 בינואר של אותה שנה.

אף על פי ששלגים אשר הגיעו עד כדי 30 - 60 ס"מ נפלו על פני ונקובר רבתי ועל היבשת התחתונה בתקופה של 24 שעות בנובמבר 2006  והיוו כמות חריגה מהרגיל, שלג הצטבר למעשה בגובה פני הים בכל חודשי השנה, להוציא את החודשים יוני, יולי ואוגוסט. עם זאת, אפילו כמויות קטנות של שלג באזור ונקובר עלולות לגרום לסגירת בתי ספר (Snow day, אנ'), וכן לייצר בעיות תנועה. התדירות הנמוכה של שלג מקשה על הצדקת תשתיות ועבודות ציבוריות (Public works, אנ') רחבות הדרושות לפינוי שלג יעיל יותר, מכיוון שהעיר בדרך כלל נמצאת במצב של הפשרה הרבה לפני שחריש הרחובות הושלם. העיר מתקצבת סכום של 400,000 $ לשנה לתחזוקת ציוד פינוי שלג, לרכישת מלח מסיר קרח (De-icing, אנ'), ולהכשרת צוותים, אך העלויות של פינוי שלג בפועל ממומנות בנפרד מקרנות עתודות לשעת חירום, ומשתנות מאוד בין עונה לעונה. לדוגמה, 1.1 מיליון דולר הוצאו בשנת 1998, לעומת 0 דולר בשנת 2001.  סופות שלגים הן נדירות ביותר, אך אירועי שלג כבד שכיחים יותר. אירוע אחד כזה בשנת 1996 הביא ליותר מ-60 ס"מ שלג בעיר, והיה אחראי לנזק שנעמד במיליוני דולרים.

תצלום של נזק שנגרם על ידי סערת 1934 שפורסם במהדורת "מחוז דיילי בוונקובר" ב-8 בפברואר 1935
עץ שנעקר על ידי "סערת הרוחות של ערב חנוכה" בדצמבר 2006
על פי Environment Canada (2011), לוונקובר יש כעת סיכוי של 20% לחג מולד לבן (White Christmas, אנ', מה שמהווה עלייה מ -11%).  ונקובר חוותה חג מולד לבן בשנת 2008 לאחר שבועות שיא טמפרטורות קרות וארבע סופות שלג רצופות, אשר הותירו מעל 60 ס"מ שלג על הקרקע מעבר למטרו ונקובר. שלג חדש הצטבר גם בערב חג המולד וביום חג המולד, מה שהעניק לו את התואר חג המולד הלבן ביותר של קנדה בשנת 2008, עם 41 ס"מ שלג על הקרקע (בשלב מסוים בערב חג המולד). שלג נכח גם בחג המולד 2007, אז הסתפקו בעיר בס"מ שלג בודד, שנמדד בנמל התעופה הבינלאומי של ונקובר. חג המולד הלבן הרשמי הקודם התרחש בשנת 1998, כאשר 20 ס"מ של שלג הצטברו על הקרקע בחג המולד, ביום העוקב הכמות הגיעה ל 31 ס"מ שלג ו 20 מ"מ של גשם. למרות תדירות גבוהה יותר של שלג בתקופות מסוימות של העונה (תבנית לא ידועה), בדרך כלל, שלג חורפי שנתי פחת במהלך 20 השנים האחרונות.

מזג אוויר קשה
-------------

סערות לא צפויות במהלך חודשי הסתיו בוונקובר רבתי. שלוש סופות רוח בהיסטוריה של העיר הפילו שטחי עצים גדולים בפארק סטנלי, הראשונה התרחשה באוקטובר 1934, וסופת שלגים בחודש ינואר שלאחר מכן הגבירה את השפעתו. סופת הרוח השנייה שפגעה בפארק הייתה שרידו של הטייפון פרדה (Columbus Day Storm of 1962, אנ') בשנת 1962, אשר הרס שטח יער של 2.4 הקטאר. בשנות האלפיים, זהו אתר הרכבת המיניאטורית של הפארק.

### סופות 2006

בנובמבר 2006 אזור ונקובר רבתי חווה ריבוי גשמים ושלגים, ששברו את השיא שנקבע בעבר, 18.1 ס"מ, כאשר 25.5 ס"מ של גשם ירדו במהלך 16 הימים הראשונים של החודש.  הגשם הכבד שטף משקעים במאגרי העיר, וכתוצאה מכך הומלץ לעסקים רבים להפסיק להגיש משקאות שהוכנו ממי ברז עקב זיהום מים. האירוע נודע בתור הסופה של שנת 2006 (2006 storms in Vancouver, אנ')

בשדה התעופה הבינלאומי של ונקובר נרשמו 28 ס"מ שלג מהלילה של 25 בנובמבר עד לשעות של לפנות הבוקר של 27 בנובמבר. הטמפרטורה ירדה ל 12− מ"צ ב־28 בנובמבר, טמפ' הגבוהה ב-1.8 מ"צ בלבד מהטמפ' הנמוכה ביותר שנמדדה בעיר בחודש נובמבר כלשהו, שיא שנקבע בנובמבר 1985. ב־29 בנובמבר, ירדו 10 ס"מ שלג נוסף על העיר. השלג הביא לסגירת מספר מוסדות ציבוריים וגרם להפסקות חשמל ברחבי סארי ולנגלי (Langley, אנ').

"סערת הרוחות של ערב חנוכה" (Hanukkah Eve windstorm of 2006, אנ') בשנת 2006 עברה בוונקובר רבתי ב-15 בדצמבר 2006 עם רוחות שהגיעו למהירות שנעה בין 70 ל-125 קמ"ש. בפארק סטנלי היא פגעה או עקרה למעלה מ -5,000 עצים וגרמה למפולות בוץ, אחת מהן הרסה קטע מקיר הים (Seawall, אנ').  נזקים מבוטחים ברחבי הפרובינציה היו צפויים להגיע לכ -40 מיליון דולר קנדי, ותיקונים בפארק סטנלי היו צפויים לעלות 9 מיליון דולר.

הערות שוליים
------------

1. ↑  "Plant Hardiness Zone Map for North America".
2. ↑  
"Frost Chart for Canada". The Old Farmers Almanac. נבדק ב-2012-10-01.
3. ↑  "Weather Data – VANCOUVER UBC". Environment Canada. נבדק ב-22 ביולי 2018. `{{cite web}}`:  (עזרה)
4. ↑  
"Weather Data – PITT POLDER". Environment Canada. נבדק ב-17 במרץ 2018. `{{cite web}}`:  (עזרה)
5. 1 2 3 4 5  Environment and Climate Change Canada, Canadian Climate Normals - Climate - Environment and Climate Change Canada, climate.weather.gc.ca, ‏2011-10-31 (באנגלית)
6. ↑  Environment and Climate Change Canada, Daily Data Report for March 1941 - Climate - Environment and Climate Change Canada, climate.weather.gc.ca, ‏2011-10-31 (באנגלית)
7. ↑  Environment and Climate Change Canada, Daily Data Report for April 1934 - Climate - Environment and Climate Change Canada, climate.weather.gc.ca, ‏2011-10-31 (באנגלית)
8. ↑  Environment and Climate Change Canada, Daily Data Report for September 1944 - Climate - Environment and Climate Change Canada, climate.weather.gc.ca, ‏2011-10-31 (באנגלית)
9. ↑  Environment and Climate Change Canada, Daily Data Report for October 1934 - Climate - Environment and Climate Change Canada, climate.weather.gc.ca, ‏2011-10-31 (באנגלית)
10. ↑  Environment and Climate Change Canada, Daily Data Report for December 1939 - Climate - Environment and Climate Change Canada, climate.weather.gc.ca, ‏2011-10-31 (באנגלית)
11. ↑  Environment and Climate Change Canada, Daily Data Report for August 1910 - Climate - Environment and Climate Change Canada, climate.weather.gc.ca, ‏2011-10-31 (באנגלית)
12. ↑  Environment and Climate Change Canada, Daily Data Report for September 1908 - Climate - Environment and Climate Change Canada, climate.weather.gc.ca, ‏2011-10-31 (באנגלית)
13. ↑  Environment and Climate Change Canada, Daily Data Report for October 1935 - Climate - Environment and Climate Change Canada, climate.weather.gc.ca, ‏2011-10-31 (באנגלית)
14. ↑  Environment and Climate Change Canada, Daily Data Report for November 2016 - Climate - Environment and Climate Change Canada, climate.weather.gc.ca, ‏2011-10-31 (באנגלית)
15. ↑  Environment and Climate Change Canada, Daily Data Report for November 1898 - Climate - Environment and Climate Change Canada, climate.weather.gc.ca, ‏2011-10-31 (באנגלית)
16. ↑  Yu Media Group d.o.o, Vancouver, Canada - Detailed climate information and monthly weather forecast, Weather Atlas (באנגלית)
17. ↑  Osborn, Liz. "Canada's Rainiest Cities". CurrentResults.com. נבדק ב-2013-12-26.
18. 1 2  Weather Winners WebSites
19. ↑  Driest July ever in Vancouver, record rain in Toronto
20. ↑  Canadian Climate Normals 1981–2010 Station Data – Climate – Environment Canada
21. ↑  "Daily Data Report for January 1971". Environment Canada. נבדק ב-2018-07-23.
22. ↑  "Monthly Data Report for 1971". Environment Canada. נבדק ב-2018-07-23.
23. ↑  "Snowstorm blankets B.C.'s southern coast". CBC. 2006-11-26. נבדק ב-2018-07-23.
24. ↑  Engineering Services, Streets
25. ↑  "Environment Canada – Weather and Meteorology – Chance of White Christmas". Environment Canada. 2013-12-17. אורכב מ-המקור ב-2013-03-01. נבדק ב-2013-12-26.
26. ↑  "The Damage in the Park". Vancouver Daily Province. 9 בפברואר 1935. `{{cite news}}`:  (עזרה)
27. ↑  Hazlitt, Tom (22 במאי 1964). "It's for real – this railroad". Vancouver Daily Province. `{{cite news}}`:  (עזרה)
28. ↑  Vancouver, The (2006-11-30). "Our wettest month ever". Canada.com. אורכב מ-המקור ב-2014-04-11. נבדק ב-2013-12-26.
29. ↑  Rook, Katie (2006-12-19). "Stanley Park 'looks like a war zone'". National Post. אורכב מ-המקור ב-2007-03-13. נבדק ב-2006-12-20.
30. ↑  Kieltyka, Matt (2006-12-18). "'Look around, it's just devastation'". 24 Hours. אורכב מ-המקור ב-2012-07-16. נבדק ב-2006-12-20.